ཀྲུང་དབྱང་འཐབ་ཕྱོགས་གཅིག་གྱུར་ལས་དོན་ཚོགས་འདུ་ཟླ༥པའི་ཚེས༡༨ནས༢༠ཉིན་བར་པེ་ཅིང་དུ་འཚོགས།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་ཨུའི་ཀྲུའུ་ཞི་ཞིས་ཅིན་ཕིང་ཚོགས་འདུར་ཞུགས་པ་མ་ཟད་གསུང་བཤད་གལ་ཆེན་གནང་།ཁོང་གིས།ཁྱོན་ཡོངས་ནས་ཏང་གི་ཚོགས་ཆེན་བཅོ་བརྒྱད་པ་དང་།ཚོགས་ཆེན་བཅོ་བརྒྱད་པའི་ཚང་འཛོམས་གྲོས་ཚོགས་ཐེངས་གསུམ་པ་དང་ཐེངས་བཞི་པའི་དགོངས་དོན་ལག་བསྟར་དོན་འཁྱོལ་བྱེད་རྒྱུ་དང་།ཏིང་ཞའོ་ཕིང་རིག་པའི་གཞུང་ལུགས་དང་།མཚོན་བྱེད་གསུམགྱི་དགོངས་དོན་གལ་ཆེན།ཚན་རིག་དང་མཐུན་པའི་འཕེལ་རྒྱས་ལྟ་བ་སློབ་སྟོན་དུ་འཛིན་པ་རྒྱུན་འཁྱོངས་བྱེད་པ།འཐབ་ཕྱོགས་གཅིག་གྱུར་ལས་དོན་ལ་འཕྲད་པའི་དུས་བབ་ལ་ཞིབ་འཇུག་གཏིང་ཟབ་བྱེད་པ།རྒྱལ་གཅེས་འཐབ་ཕྱོགས་གཅིག་གྱུར་གྱི་ཕྱོགས་གང་ཅིའི་ལས་དོན་ནན་ཏན་སྒོས་སྒྲུབ་ནས།ཕྱོགས་ཡོངས་བཞིའིའཐབ་ཇུས་བཀོད་སྒྲིག་ལ་སྐུལ་འདེད་དང་།ལོ་བརྒྱ་གཉིསཀྱི་འབད་བརྩོན་དམིགས་འབེན་མངོན་འགྱུར་བྱེད་པ།ཀྲུང་ཧྭ་མི་རིགས་ཀྱི་རླབས་ཆེན་བསྐྱར་དར་གྱི་ཀྲུང་གོའི་ཕུགས་འདུན་མངོན་འགྱུར་བཅས་ཀྱི་ཕྱིར་སྟོབས་ཤུགས་གང་འཇོན་གྱི་རྒྱབ་སྐྱོར་འདོན་སྤྲོད་གནང་དགོས་ཞེས་ནན་གྱིས་བསྟན།